হের্মান ওবের্ট
হের্মান ওবের্ট (জার্মান: Hermann Julius Oberth) (২৫শে জুন, ১৮৯৪ - ২৮শে ডিসেম্বর, ১৯৮৯) প্রাক্তন অস্ট্রো-হাঙ্গেরীয় সাম্রাজ্যে (বর্তমান রোমানিয়া) জন্ম নেওয়া জার্মান বংশোদ্ভূত পদার্থবিজ্ঞানী। রাশিয়ার কন্‌স্তান্তিন ৎসিওলকোভ্‌স্কি ও যুক্তরাষ্ট্রের রবার্ট গডার্ডের সাথে তাকেও রকেটবিদ্যা ও নভোশ্চরণবিদ্যার অন্যতম জনক হিসেবে গণ্য করা হয়। তারা তিনজন কখনও সক্রিয়ভাবে একসাথে কাজ করেননি, এর বদলে প্রত্যেকেই স্বাধীনভাবে কাজ করেছেন। তাদের প্রত্যেকের অবদানই তাই স্বয়ংসম্পূর্ণ ছিল।